ท้องผูกค่ะ เป็นคนถ่ายยากมากอาทิตย์นึงถ่ายครั้งนึงค่ะ ทรมารมากปวดท้องด้วยค่ะเวลาเข้าห้องน้ำ จะถามว่าทำไงดีค่ะ ให้ถ่ายได้ทุกวันท้องมันป่องตลอดเลยค่ะ กินผักผลไม้ก็ไม่ถ่ายค่ะ กินเยอะมากค่ะกินที่มีกากใยด้วยนะค่ะกินยาระบายก็ออกนิดเดียวเเต่ปวดท้องมากค่ะ
สวัสดีค่ะ อาการท้องผูกส่วนใหญ่มักเกิดจากการรับประทานอาหารที่มีกากใยน้อย การดื่มน้ำน้อยจนเกินไป สาเหตุอื่นๆเช่นโรคลำไส้อุดตัน การได้รับยาบางชนิดเช่น ยารักษาอาการชัก ธาตุเหล็ก หรือมีภาวะไทรอยด์ต่ำหากปวดท้องมากๆร่วมด้วย คลื่นไส้ ไม่ถ่าย อาจจะเป็นภาวะลำไส้อุดตันได้ กรณีเคยผ่าตัดหน้าท้องมาก่อน จะมีโอกาสสูง ควรไปพบแพทย์เพื่อตรวจเพิ่มเติมการดูแลตนเองในเบื้องต้น ควรดื่มน้ำเปล่ามากๆ อย่างน้อยวันละ 8-10 แก้ว เน้นทานอาหารที่มีไฟเบอร์สูง เช่น ผัก ผลไม้สด ธัญพืชต่างๆ หรืออาจทานไฟเบอร์สำเร็จรูปเสริม การทานโยเกิร์ตหรือนมเปรี้ยวอาจช่วยให้ถ่ายง่ายขึ้นได้ เนื่องจากมีแบคทีเรียที่ไปช่วยการทำงานของลำไส้ใหญ่ หมั่นออกกำลังกายเป็นประจำเพื่อให้ลำไส้เคลื่อนไหว และควรฝึกขับถ่ายให้เป็นเวลาค่ะ